**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2018,

**ktorým sa mení a dopĺňa zákon č. 73/1986 Zb. o umelom prerušení tehotenstva   
v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 73/1986 Zb. o umelom prerušení tehotenstva v znení zákona č. 419/1991 Zb. a zákona č. 363/2011 Z. z. sa mení a dopĺňa takto:

1. § 1 znie:

„Zákon upravuje umelé prerušenie tehotenstva a so zreteľom na ochranu života   
a zdravia ženy a počatého dieťaťa ustanovuje podmienky na jeho vykonávanie.“.

1. § 4 sa vypúšťa.
2. § 5 znie:

„(1) Žene možno umelo prerušiť tehotenstvo s jej súhlasom, ak je ohrozený jej život.

(2) Žene možno umelo prerušiť tehotenstvo na jej podnet, ak je dôvodné podozrenie, že žena otehotnela v dôsledku trestného činu a tehotenstvo nepresahuje 12 týždňov   
a nebránia tomu jej zdravotné dôvody.

(3) Žene možno umelo prerušiť tehotenstvo na jej podnet, ak ide o preukázateľne geneticky chybný vývoj plodu a tehotenstvo nepresahuje 24 týždňov a nebránia tomu jej zdravotné dôvody.“.

1. Slová „podľa § 4“ sa v celom texte zákona, v právnych predpisoch vydaných na jeho vykonanie a v súvisiacich právnych predpisoch nahrádzajú slovami „podľa § 5“.
2. V § 8 sa slová: „(§ 4 a 5)“ nahrádzajú slovami: „(§ 5)“.
3. § 10 znie:

„Umelé prerušenie tehotenstva podľa § 5 ods. 2 a 3 sa nevykoná cudzinkám.“.

1. Vypúšťa sa § 11.
2. V § 14 sa vkladá nový bod 4., ktorý znie:

„Vyhláška Ministerstva zdravotníctva Slovenskej socialistickej republiky č. 74/1986 Zb., ktorou sa vykonáva zákon Slovenskej národnej rady č. 73/1986 Zb. o umelom prerušení tehotenstva.“.

**Čl. II**

Tento zákon nadobúda účinnosť 1. januára 2019.